**भारत सरकार**

**पेट्रोलियम और प्राकृतिक गैस मंत्रालय**

**राज्‍य सभा**

**अतारांकित प्रश्‍न सं0 1096**

**दिनांक 19 दिसम्‍बर, 2018**

**विदेशों में तेल तथा गैस की खोज**

**1096. डा॰ अशोक बाजपेयीः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) पिछले तीन वर्षों के दौरान सरकारी क्षेत्र की किन-किन तेल कंपनियों को विदेश में तेल एवं गैस की खोज का कार्य सौंपा गया;

(ख) किन-किन देशों में इन कंपनियों में तेल खोज हेतु अनुबंध किए हैं; और

(ग) इन कंपनियों को सौंपे गए कार्यों के संबंध में इनका उत्पादन कितना है?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

(क): सार्वजनिक क्षेत्र की भारतीय तेल कंपनियों नामत: इंडियन ऑयल कॉर्पोरेशन लिमिटेड (आईओसीएल), ओएनजीसी विदेश लिमिटेड (ओवीएल), भारत पेट्रोरिर्सोसिज लिमिटेड (बीपीआरएल) तथा ऑयल इंडिया लिमिटेड (ओआईएल) ने विदेशों में स्‍वतंत्र रूप से और/अथवा सार्वजनिक क्षेत्र की अन्‍य भारतीय तेल कंपनियों के परिसंघ में भागीदारी और/अथवा विदेशी तेल और गैस कंपनियों के माध्‍यम से गैस परिसंपत्‍तियां अर्जित की हैं।

(ख): पिछले तीन वर्षो के दौरान भारतीय तेल पीएसयूज ने रूस, संयुक्‍त अरब अमीरात (यूएई), ओमान, नामिबिया तथा इस्राइल में परिंसपत्‍तियां अर्जित की हैं/अन्‍वेषी व उत्‍पादक तेल और गैस परिसंपत्‍तियों पर हस्‍ताक्षर किए हैं।

(ग): इन कंपनियों द्वारा विदेशों में तेल और गैस का उत्‍पादन वर्ष 2015-16 में 9.496 मिलियन  मीट्रिक टन तेल समतुल्‍य (एमएमटीओई), 2016-17 में 16.733 एमएमटीओई तथा 2017-18 में 21.144 एमएमटीओई था।

\*\*\*\*